Ammud: tazrawt nteɣ tebna ɣef wammud n temseɛraq i d-negmer deg tɣiwant n draɛ lmizan, di temnaḍt n ayt yaḥya mussa. Negmr-it-d ɣer 13 n yimsulɣa yesɛan ger 45 d 83 n yisegassen. D wid i as-yefkan azal ṭṭfen di tnaṣlit, nessaweḍ ɣer wazal n 175 n temseɛraq. Nemlal-d tid yebnan ɣef yiwen n wafir akken daɣen llan-t tid yebnan ɣef ugar n yiwen. Ttawint-d ɣef waṭas n isental, yeccuden ɣer tudert n umdan ama d tafekka ama d agama neɣ d iɣarsiwen, d wallalen… 9